Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Israel kumosi oleskeluluvan naiselta, -
joka on synagogaiskussa viisi ihmistä tappaneen palestiinalaisen vaimo, -
osana tehoiskua palestiinalais- terroristien tukijoita vastaan.
Venäjä tukee Syyrian hallitusta neuvotteluissa opposition kanssa.
Egypti ilmoitti avanneensa rajansa Gazaan, -
jotta palestiinalaiset voivat palata Hamasin hallitsemalle alueelle.
Egypti kieltää silti palestiinalaisia tulemasta Gazasta Egyptiin.
Israel kumosi oleskeluluvan naiselta, -
joka on synagogaiskussa viisi ihmistä tappaneen palestiinalaisen vaimo, -
osana tehoiskua palestiinalais- terroristien tukijoita vastaan.
Sisäministeriö toteutti ensimmäistä kertaa pääministerin lupauksen, -
että terrorismiin liittyvien oleskelulupa kumotaan.
Sisäministeriö ilmoitti peruvansa oleskeluluvan Nadia Abu Jamalilta, -
joka on Ghassan Abu Jamalin vaimo. Hänen tulee muuttaa Länsirannalle.
Lihakirvein, veitsin ja asein aseistautuneet Ghassan Abu Jamal -
ja tämän serkku Udai Abu Jamal, jotka kumpikin asuvat Itä-Jerusalemissa -
ja joilla on pysyvät oleskeluluvat Israelissa, -
surmasivat 4 rabbia ja poliisin 18.11. ennen kuin poliisit ampuivat heidät.
Se oli kuolettavin isku Jerusalemissa kuuteen vuoteen.
Terroristin vaimo ylisti miehensä tekoja -
ja syytti Israelia epäoikeudenmukaisuudesta.
Tämä on epäoikeudenmukainen päätös.
Mikään maa, mikään ihmisoikeuslaki, ei hyväksy tällaista.
Mieheni oli marttyyri, mutta hän jätti jälkeensä kolme lasta, -
joista kaksi on sairaana ja tarvitsee hoitoa. Israel tappoi heidän isänsä.
Se tahtoo viedä oleskelulupani ja karkottaa minut maasta.
Kenen hoitoon voin jättää lapseni?
Pääministeri Netanjahu lupasi edistää lakia, -
joka kieltää etuja, kuten terveydenhuollon ja kansaneläkkeen, -
terroristien sukulaisilta ja tukijoilta.
Aion ehdottaa kabinetille sisäministeri Gilad Erdanin kanssa lakia, -
joka vaatii terrorismiin, lietsontaan ja väkivaltaan liittyvien henkilöiden -
oleskeluluvan kumoamista.
Israelin valtio ei salli lietsojien, -
terroristien lähettäjien, -
itse terroristien tai heidän sukulaistensa -
hyötyä Israelin oleskeluoikeuksista.
Netanjahu on syyttänyt palestiinalaispresidentti Abbasia -
väkivallan lietsonnasta Jerusalemissa, mikä johti 11 israelilaisen kuolemaan.
Synagogaisku oli pahin Jerusalemissa sitten vuoden 2008, -
jolloin palestiinalaismies tappoi 8 ihmistä uskonnollisessa koulussa.
Venäjän presidentti Putin ja ulkoministeri Lavrov -
neuvottelivat Syyrian ulkoministeri Mualemin kanssa Sochissa.
Venäjä pyrkii käynnistämään uudel- leen rauhanneuvottelut Syyriassa.
Moualemin ja Lavrovin yhteisessä lehdistötilaisuudessa Lavrov sanoi, -
että Syyrian hallituksen liittolainen Venäjä -
tukee Syyrian hallitusta neuvotteluissa opposition kanssa.
Venäjä on tehnyt kovasti töitä monen kuun ajan -
Syyrian eri oppositioryhmien kanssa -
ja pitänyt päivittäin yhteyttä Syyrian hallitukseen.
Venäjä yrittää johtaa heidät ymmärrykseen, -
että heidän on tehtävä yhteistyötä maan ja kansalaisten parhaaksi.
Emme tehneet tätä työtä salassa.
Tiedotamme jatkuvasti kumppaneillemme -
lännessä ja Lähi-idässä, -
etenkin niille, joilla on suoraa vaikutusta joihinkin Syyrian ryhmiin.
Pyydämme heitä vaikuttamaan näihin ryhmiin myönteisesti, -
jotta ne vakuuttuisivat ajattelemaan ennen kaikkea maataan.
Toivon, että nämä merkit huomataan ja että ne aiheuttavat tuloksia.
Putin sanoi, että Venäjä varmistaa oman ja liittolaistensa turvallisuuden -
mutta se ei uhkaa ketään.
Emme uhkaa ketään.
Emme aio osallistua geopoliittisiin peleihin ja vehkeilyihin, -
saati sitten konflikteihin, kuka meitä niihin sitten yrittääkin houkutella.
On välttämätöntä turvata Venäjän suvereniteetti ja koskemattomuus -
sekä liittolaistemme turvallisuus.
Naton komentaja kenraaliluutnantti Nicholson sanoi, -
että Nato ei aio perustaa lentokieltoaluetta Pohjois-Syyriaan, -
mitä Turkki on pyytänyt.
Kuten pääsihteeri sanoi, emme aio perustaa lentokieltoaluetta juuri nyt.
Voitte katsoa vanhoja operaatioita, joissa Nato tai jokin muu taho -
on suorittanut monenvälisiä operaatioita lentokieltoalueineen.
Lentokieltoalue on hyvin paljon resursseja vaativa hanke.
Katsokaa Libyan-operaatiota, -
jos etsitte tuoretta esimerkkiä Naton ilmaoperaatiosta, -
jotta näette, miten paljon resursseja sellainen tehtävä vaatii.
Mutta sitä emme ole tässä yhteydessä harkitsemassa.
Turkilla on Naton toiseksi suurin armeija -
ja se on liiton maajoukkojen osaston isäntämaa.
Se vastaa niiden tehokkuuden ja reaktionopeuden kehittämisestä.
Vaikka Turkki ei ole pyytänyt Natolta apua lentokieltoalueen luontiin, -
se on toistanut, että halukkaiden maiden pitäisi perustaa se, -
jotta saadaan luotua turva-alueita Syyriaan -
ja jotta noin 1,6 miljoonaa syyrialaispakolaista voidaan kotiuttaa.
Turkki tahtoo vihollisensa Syyrian presidentti Assadin pois vallasta.
Se uskoo, että ISILiin keskittyminen on oireiden eikä taudin hoitamista.
Sitä ovat laittomuus ja julmuus nyky- päivän Syyrian valtatyhjiön sisällä.
Espanjan poliisi pidätti 18 ihmistä, joilla on yhteyksiä ihmiskaupparinkiin,-
joka salakuljettaa Syyriasta pakenevia ihmisiä Eurooppaan.
Poliisi totesi, että pidätys tapahtui Madridissa -
ja että joukossa oli järjestön epäilty libanonilainen johtaja.
Järjestö on värvännyt pääasiassa syyrialaisia, -
jotka ovat paenneet maan sisällissotaa.
Salakuljettajat veloittivat 6―10 000 euroa henkilöltä.
Rinki hankki syyrialaisille väärennetyt EU:n tai Israelin passit -
ja vei heidät Aasiaan tai Etelä-Amerikkaan.
Sieltä heidät lennätettiin Madridiin, josta he pääsisivät Eurooppaan.
Tutkinta käynnistyi huhtikuussa, -
kun poliisi havaitsi epäilyttäviä syyrialaisia tulleen Espanjaan.
Pidätetyt olivat Libanonista, Syyriasta, Equadorista, -
Ukrainasta, Marokosta ja Espanjasta.
YK:n mukaan Syyrian sisällissodassa on kuollut lähes 200 000 ihmistä, -
ja yli 3 miljoonaa on joutunut pakenemaan maasta.
Egypti avasi rajansa Gazaan, -
jotta palestiinalaiset voivat palata Hamasin hallitsemalle alueelle.
Egypti kieltää silti palestiinalaisia tulemasta Gazasta Egyptiin.
Yksi Gazan elintärkeistä porteista ulkomaailmaan, Rafahin ylityspaikka, -
suljettiin 25.10. kun Siinain islamistit tappoivat 33 egyptiläissotilasta.
Egypti uskoo, että Gazaa hallitseva Hamas on avustanut islamisteja -
taistelussa Egyptiä vastaan muun muassa salakuljettamalla aseita.
Hamas-johtajat ovat sanoutuneet irti Egyptin ja Siinain väkivallasta.
He väittävät, ettei heillä ole aseellista läsnäoloa -
palestiinalaisalueiden ulkopuolella.
Kiitos seurasta! Rukoilkaa rauhaa Israelille ja Jerusalemille!
Olen Jair Pinto. Hyvää illan jatkoa, nähdään huomenna!
Suomennos: Maija Tuukkanen